Recommended byColombia
గత ఎపిసోడ్‌లో ఏం జరిగిందంటే..
మౌనిత దీప ఇంటికి వస్తుంది. సౌర్యని పక్కకు పంపి.. ‘నీ కూతురు నాన్న గురించి అడుగుతుందనకుంటా? చెప్పేయొచ్చుగా? అది నా హాస్పెటల్‌లోనే పుట్టిందిగా..?’ అంటూ దీపని రెచ్చగొడుతుంది. ‘ఏది ఏమైనా కార్తీక్ నావాడే అవుతాడు’ అన్న మౌనిత మాటలకు.. ‘నా భర్త నాకే సొంతమవుతాడు’ అంటూ బదులిస్తుంది దీప. ‘నేను చేయాల్సిన పని నేను చేసి చూపిస్తాను’ అంటూ బయలుదేరుతుంది మౌనిత. వెంటనే దీప.. ‘అవునా.. మంత్రగత్తె పనులా? మంత్రసాని పనులా?’ అంటూ సెటైర్ వేస్తుంది.
649 ఎపిసోడ్‌లో హైలైట్స్‌..
సౌందర్య ఇంట్లో కార్తీక్‌తో సహా అంతా తింటూ ఉంటారు. హిమ ఉన్నట్టుండి.. ‘నేను ఎక్కడ పుట్టాను? నా బర్త్ సర్టిఫికెట్ ఎక్కడుంది?’ అంటూ ఆరాలు తీస్తుంది. అంతా షాక్ అవుతారు. షాక్‌లోంచి బయటికి వచ్చిన కార్తీక్.. ‘నువ్వు మన హాస్పెటల్‌లోనే పుట్టావమ్మా.. అయినా ఇలాంటి ఆలోచనలు నీకు ఎందుకు వస్తున్నాయి?’ అంటాడు. ‘ఈ ఆలోచన వచ్చింది నాకు కాదు డాడీ. మన సౌర్యకి వస్తున్నాయి. తను వాళ్ల డాడీ కోసం వెతుకుతుంది కదా.. అందుకే ఈ ఆలోచనలు వస్తున్నాయట’ అని చెబుతుంది.
Read Also: మీరు ‘కార్తీకదీపం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
హిమలు మాటలు వనిగానే కార్తీక్ ఆవేశంగా...‘వాళ్ల నాన్న రాడు.. లేడు కూడా.. తనని వాళ్ల నాన్న కోసం ఎదురు చూడొద్దని చెప్పమ్మా.. రాని మనిషి కోసం తాప్రతయపడ్డం సరికాదని చెప్పు’ అంటూ అసహనంగా అక్కడ నుంచి వెళ్లిపోతాడు. సౌందర్య, ఆనందరావులు కార్తీక్ మాటలను తలుచుకుని బాధపడతారు. ‘నిజంగానే నిజం తెలుసుకున్న రోజు వాడు ఏం అయిపోతాడండీ? ప్రశ్చాత్తాపంతో కుమిలిపోతాడు. తనని తాను క్షమించుకోలేడండీ’ అంటుంది బాధగా.
Read Also: డబ్బు ఉండి అనుభవించలేనోడు దరిద్రుడు - రోజా
‘నీ వయసు ఎంత నువ్వు ఎంత? ఏం చేద్దాం అనుకుంటున్నావ్? చెప్పు మాట్లాడు? ఏంటి ఇదంతా? మాట్లాడు.. నేను చూస్తూనే ఉన్నాను. ఓపిక పడుతూనే ఉన్నాను. చిన్న పిల్ల కదా అని. పోలీసుల దగ్గరకు వెళ్తావ్? పుట్టిన హాస్పెటల్‌కి వెళ్తాం అనుకుంటున్నావ్. రాడనుకో.. లేడనుకో.. రాయి అనుకో.. రప్ప అనుకో.. నేను లేనా? నేను పోషించలేనా? నిన్ను చూసుకోలేనా? కళ్లు తెరిస్తే నాన్న. కళ్లు మూస్తే నాన్నా.. నన్ను బయటికి పంపించి మొత్తం వెతుకుతావ్? ఇది పద్దతేనా?’ అంటూ దీప కనురెప్పలు పైకి లేపి పెద్దవాళ్లని నిలదీసినట్లే సౌర్యని కూడా గట్టిగా నిలదీస్తుంది.
Read Also: కమెడియన్ నుండి జడ్జ్ రేంజ్‌కి సుడిగాలి సుధీర్..!?
‘పద్దతి అంటే ఏంటీ? నేను చిన్న పిల్లని అమ్మా.. నాకు పద్దతి అంటే ఏంటో తెలియదు. కానీ ప్రతి ఇంటికి అమ్మానాన్న ఇద్దరూ ఉంటారు. కానీ ఈ ఇంట్లో లేడు.. ఇదేనా పద్దతి? నువ్వు మరిచిపో అమ్మా.. నేను ఎందుకు మరిచిపోలవాలి? అందరికీ నాన్న ఉన్నాడు. ఇక నుంచి నేను ఇంతే.. ఎక్కడికి వెళ్లావ్? ఏం చేస్తున్నావ్? అని అడగొద్దు. నేను నాన్న విషయాన్ని వదిలిపెట్టను. గుడ్ నైట్ అమ్మా’ అంటూ అరిచి అటు తిరిగి పడుకుంటుంది.
సౌర్య మాటలు విన్న దీప.. అదే మంచం మీద కూలబడి.. ‘కార్తీక్ అన్నమాటలు.. సౌర్య ఆరాటం’ అంతా తలుచుకుని తలుచుకుని ఏడుస్తుంది. కాసేపటికి సౌర్య వెనక్కి తిరిగి తల్లిని చూసి.. తల్లి ఏడవడం చూసి.. వేగంగా పైకి లేచి.. దీప ఒడిలో పడుకుని.. ‘సారీ అమ్మా.. నాకు నీ మీద కోపం రాలేదు. నాన్న మీద కూడా కోపం రాలేదు. ఏంటో ఎవరి మీదో తెలియట్లేదమ్మా. నాకేం తెలియట్లేదు’ అంటూ బాగా ఏడుస్తుంది. దీప ఏడుస్తూనే సౌర్య తలను ప్రేమగా నిమురుతూ ఉండటం ప్రేక్షకుల చేత కంట తడి పెట్టిస్తుంది.
హిమ ఉదయాన్నే తులసి కోటకు పూజ చేస్తుంది. సౌందర్య, ఆనందరావులు వాకింగ్‌కి వెళ్లేందుకు బయటికి వచ్చేసరికి.. హిమ పూజ చేస్తుంటే.. మాలతి(పనిమనిషి) కునికిపాట్లు పడుతుంది. మొదట మాలతీని చూసిన సౌందర్య ఆశ్చర్యంగా.. ‘ఇదేంటే ఇక్కడున్నావ్?’ అని అడుగుతుంది. ‘అమ్మా నన్ను హిమా.. 4 గంటలకే లేపేసింది. కార్తీక సోమవారం చేయాలని.. తలస్నానం చేయించమని అడిగిందమ్మా’ అంటూ పూజ చేస్తున్న హిమని చూపిస్తుంది. హిమ ఉదయాన్న అలా పూజ చేయడం చూసిన మురిసి పోయిన సౌందర్య.. ‘ఏంటి తల్లీ..? ఏం కోరిక’ అంటూ ఆరా తీస్తుంది.
హిమ సౌందర్యకు విషయం చెప్పకపోగా.. ‘నేను మా డాడీ గురించి కోరుకున్నానులే నాన్నమ్మా.. అయినా మా డాడీ అంటే నీకు ఇష్టం ఉండదుగా?’ అంటుంది. దాంతో సౌందర్య బాధపడి అక్కడ నుంచి వెళ్లిపోతుంది. ఆనందరావుని పక్కకు లాక్కెళ్లి.. ‘చూశారా ఆ బుడంగాయి నన్ను ఎంత మాట అందో’ అంటూ తన బాధని భర్తతో చెప్పుకుంటుంది. అదంతా గమనించిన మాలతీ ఆ విషయాన్ని కలుగజేసుకుని హిమని సున్నితంగా మందలిస్తుంది.
‘అమ్మగారు(సౌందర్య) గురించి నీకు ఏం తెలుసు హిమా? ఆవిడ మీ డాడీని ఎంత ప్రాణంగా పెంచారో నీకు తెలియదు. నేను చిన్నగా ఉన్నప్పుడు మా అమ్మతో కలిసి ఇక్కడికి వచ్చినప్పుడు చూసేదాన్ని. ఆవిడ మీ డాడీని ప్రాణంగా చూసుకునేవాళ్లు. ఆమెని అంత మాట అంటావా? నీకు పెద్దవాళ్లతో ఎలా మాట్లాడాలో కూడా తెలియట్లేదు’ అంటూ తనకు తెలిసింది చెబుతుంది. మాలతి మాటలకు ఆలోచనలో పడ్డ హిమ ప్రశ్యాత్తాపంగా ఫీల్ అయ్యి.. ‘సారీ’ అంటుంది. ‘సారీ నాకు కాదు వీలైంతే అమ్మగారు వచ్చినప్పుడు ఆవిడకు చెప్పు’ అని లోపలికి వెళ్లిపోతుంది మాలతి. మరిన్ని వివరాలు తరువాయి భాగంలో చూద్దాం.. కార్తీకదీపం కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.